Document ID: 31988R0420

KOMISSION ASETUS (ETY) N:o 420/88,
annettu 15 päivänä helmikuuta 1988,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3904/87(2), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(3), sellaisena kuin se on viimeksi muutettuna asetuksella (ETY) N:o 3724/87(4), III osastossa säädetään voin ja kerman yksityiselle varastoinnille annettavan tuen myöntämisen yksityiskohtaisista säännöistä; ottaen huomioon asetuksen (ETY) N:o 804/68 5 c artiklassa tarkoitetun lisämaksujärjestelmän vahvistaminen, joka on aiheuttanut muutoksia sekä voin tuotannossa että sen markkinoille toimittamisessa, olisi mukautettava tiettyjä tuen piiriin kuuluvia voita ja kermaa koskevia säännöksiä sekä voin varastointiaikaa koskevia säännöksiä,
voi voidaan purkaa varastosta yhdeksänkymmenen päivän kuluttua, silloin kun se on tarkoitettu vientiin; on osoittautunut tarpeelliseksi täsmentää, että tällainen voi voidaan purkaa varastosta edellä mainitun ajan tultua täyteen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 685/69 seuraavasti:
1) Poistetaan 23 artiklan 1 kohdan ensimmäisessä alakohdassa sanat "mutta ei kuitenkaan ennen kyseessä olevan vuoden 1 päivää huhtikuuta".
2) Korvataan 23 artiklan 7 kohdassa ja 24 artiklan 2 kohdassa päivämäärä "16 päivänä syyskuuta" päivämäärällä "16 päivänä elokuuta".
3) Korvataan 24 artiklan 5 kohdan toisessa alakohdassa päivämäärä "15 päivänä syyskuuta" päivämäärällä "15 päivänä elokuuta".
4) Korvataan 26 a artiklan 1 kohdassa sanat "24 artiklan 1 kohdassa" sanoilla "24 artiklan 1 kohdassa ja 2 kohdan toisessa virkkeessä".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä helmikuuta 1988.

Labels: 3
17
6